bluuebunny/crossref_metadata_2025 huggingface dataset:
Αισθητική και ιδεολογία
Authors: Τζουμάκα Ελένη
Published: September 2021

Στη διατριβή εξετάζονται οι μετασχηματισμοί της εικόνας της Αθήνας σε συσχετισμό με τους ιδεολογικούς μετασχηματισμούς που λαμβάνουν χώρα κατά τη χρονική περίοδο 1833-1949. Στο 1ο κεφάλαιο διευκρινίζονται οι βασικές έννοιες που ορίζουν το θέμα της διατριβής: ιδεολογία, αισθητική, εικόνα της πόλης. Προσδιορίζονται τα χαρακτηριστικά και η λειτουργία της ιδεολογίας –μέσω μίας σύντομης αναδρομής σε σημαντικούς σταθμούς της θεωρίας της ιδεολογίας– και κυρίως η σχέση μεταξύ αισθητικής και ιδεολογίας. Το ενδιαφέρον επικεντρώνεται στην αισθητική προσέγγιση του τόπου. Αναλύεται η θέση του ιδεολογικού παράγοντα σε θεωρητικές προσεγγίσεις της πόλης που προέρχονται από διαφορετικά επιστημονικά πεδία (αρχιτεκτονική θεωρία και ιστορία, αστική κοινωνιολογία, πολιτισμικές αστικές σπουδές κ.ά.) και δίνονται παραδείγματα της χρήσης του αστικού σχεδιασμού ως ιδεολογικού σχεδίου. Στο 2ο κεφάλαιο παρουσιάζεται η εξέλιξη της Αθήνας από την ανακήρυξή της ως πρωτεύουσας του νεοσύστατου ελληνικού κράτους ως τη Μικρασιατική Καταστροφή (1833-1922). Αναλύεται το ιδεολογικό υπόβαθρο της συγκεκριμένης επιλογής και η διάσταση μεταξύ της ιδεατής και της πραγματικής πόλης. Σκιαγραφούνται η διαδικασία πολιτικής, πολιτισμικής και οικονομικής ενοποίησης του ελληνικού εθνικού χώρου, οι θεσμοί και το σύστημα εξουσίας που διαμορφώθηκαν με έδρα την Αθήνα, οι βασικές συνιστώσες της νεοελληνικής ιδεολογίας και η κοινωνική διαστρωμάτωση της πρωτεύουσας. Περιγράφεται ο σχεδιασμός και η οικοδόμηση της νέας πρωτεύουσας, η σταδιακή επέκτασή της, η στάση των κατοίκων και ο ρόλος που έπαιξαν συγκεκριμένες κοινωνικές ομάδες στη διαμόρφωση του χώρου. Τέλος, παρουσιάζεται η συζήτηση γύρω από την ελληνικότητα της νεοκλασικής αρχιτεκτονικής μορφολογίας, τα ιδιαίτερα χαρακτηριστικά της εγχώριας εκδοχής, η απήχηση και ο ιδεολογικός ρόλος του νεοκλασικισμού. Στο 3ο κεφάλαιο εξετάζεται η εξέλιξη της πρωτεύουσας από τη Μικρασιατική Καταστροφή ως το τέλος του Εμφυλίου Πολέμου (1922-1949). Παρουσιάζονται τα οικονομικά, κοινωνικά και πολιτικά δεδομένα της περιόδου και οι ιδεολογικές και αισθητικές αναζητήσεις, με κυριότερη τη διατύπωση του αιτήματος της ελληνικότητας από πολλές πλευρές. Όσον αφορά την εικόνα της πρωτεύουσας, εξετάζονται η επίδραση της προσφυγικής εγκατάστασης στις διαδικασίες αστικοποίησης και εκβιομηχάνισης, τα χαρακτηριστικά των προσφυγικών συνοικισμών και κατοικιών, και γενικότερα το νομοθετικό πλαίσιο και οι ανεπίσημες πρακτικές που καθορίζουν την επέκταση της πόλης κατά την περίοδο του μεσοπολέμου. Επισημαίνονται οι διαφορετικές αρχιτεκτονικές τάσεις (μοντερνισμός αλλά και επιβίωση του κλασικισμού) και γίνεται ιδιαίτερη αναφορά στον κτιριακό τύπο της αστικής πολυκατοικίας. Σκιαγραφούνται οι αλλαγές και οι αντιθέσεις που αποτυπώνονται στη μεσοπολεμική Αθήνα, τα τραύματα της Κατοχής και των Δεκεμβριανών και οι επιπτώσεις τους στον συμβολικό ρόλο της πρωτεύουσας. Γίνεται σύντομη αναφορά στις προτάσεις για την ανοικοδόμηση της πρωτεύουσας. Στο τελευταίο (4ο) κεφάλαιο επιχειρείται μία συνολική αποτίμηση των μεθοδολογικών επιλογών και συνοψίζονται τα σημαντικότερα συμπεράσματα της έρευνας.
Ανάπτυξη βιοδιασπώμενων πολυμερών μηχανισμού συμπύκνωσης
Authors: Γεωργουσοπούλου Ιωάννα-Νεκταρία
Published: September 2021

Τα βιοδιασπώμενα ή βιοαποικοδομήσιμα πολυμερή τα τελευταία χρόνια έχουν προσελκύσει έντονα το ενδιαφέρον της επιστημονικής κοινότητας και της βιομηχανίας πλαστικών, αφού αποτελούν μια εναλλακτική πρόταση στα συμβατικά μη-διασπώμενα πλαστικά. Ανάμεσά τους ξεχωρίζει ο πολυ(ηλεκτρικός βουτυλεστέρας) (PBS), ένα σχετικά καινούριο υλικό, με ιδιότητες ανταγωνιστικές άλλων συμβατικών πλαστικών, το οποίο βρίσκει πεδίο εφαρμογών σε φιλμ προστασίας καλλιεργειών, στην παραγωγή κομποστοποιήσιμων τσαντών για συλλογή οργανικών αποβλήτων, στη συσκευασία τροφίμων, καθώς επίσης και στα συστήματα αποδέσμευσης φαρμακευτικών ουσιών. Ο λόγος για τον οποίο το εν λόγω πολυμερές προσελκύει ολοένα και περισσότερο το ενδιαφέρον της βιομηχανίας είναι διότι τα προσεχή χρόνια αναμένεται πλήρης απεξάρτηση της παραγωγικής του διαδικασίας από την πετροχημική βιομηχανία, αφού υπάρχει η δυνατότητα παραγωγής του ηλεκτρικού οξέος από πρώτες ύλες βιολογικής προέλευσης καθώς και της βουτανοδιόλης μέσω αντιδράσεων αφυδρογόνωσης από το βιοσυνθετικό ηλεκτρικό οξύ. Στα πλαίσια της παρούσας διδακτορικής διατριβής έγινε μελέτη του κύκλου ζωής του PBS, από την παραγωγή μέχρι την ανάπτυξη τεχνικών ανακύκλωσης αυτού, με απώτερο σκοπό την επερχόμενη καθιέρωση μιας αειφόρου και φιλικής προς το περιβάλλον πλαστικής συσκευασίας τροφίμων, προς αντιμετώπιση του προβλήματος της συσσώρευσης των πλαστικών αποβλήτων. Ως εκ τούτου, η παρούσα εργασία προσπάθησε να απαντήσει σε δύο πολύ βασικά ερωτήματα: εάν μπορεί να βελτιωθεί η γραμμή παραγωγής του PBS και εάν μπορεί να βρεθεί μια αποτελεσματική και βιομηχανικά εφαρμόσιμη τεχνολογία ανακύκλωσης για τον πολυεστέρα αυτό.
Η Α-στοχία ως αναστοχαστικός μηχανισμός στη σύγχρονη εικαστική πρακτική
Authors: Ζαφειρόπουλος Θεόδωρος
Published: September 2021

Η διερεύνηση της εννοιακής υπόστασης του όρου «Α-στοχία» στη σύγχρονη Τέχνη αποτελεί τον πυρήνα της προκείμενης διατριβής. Σημείο αφετηρίας της προκείμενης εργασίας είναι η υπόθεση πως η αποτυχία αναφέρεται στην κατάσταση κατά την οποία η εικαστική πρακτική (η μέθοδος παραγωγής έργου) αδυνατεί να επιφέρει τα επιθυμητά αποτελέσματα, δηλαδή να προσεγγίσει τον προδιαγεγραμμένο στόχο. Η ανάλυση της αποτυχίας και η σύζευξή της με την α-στοχία αποτελεί το πεδίο συλλογής και ανάλυσης δεδομένων για τον προσδιορισμό των αιτιών που οδήγησαν σε καταστάσεις αδιεξόδου μέσα από την διαδικασία ανάλυσης και ορισμού των αιτιάσεων μεταστροφής βασιζόμενη στη συλλογή συστατικών που διακόπτουν ή διαταράσσουν τη διανοητική και υλομορφική διεργασία του έργου.
Ο ρόλος της IL-17 στην οξεία νεφρική ανεπάρκεια στα πλαίσια του σηπτικού σύνδρομου
Authors: Μαραβίτσα Παναγιώτα
Published: September 2021

Με σκοπό να διερευνηθεί ο ρόλος της ενεργοποίησης των Τ- 17 βοηθητικών κυττάρων (Th17) στην οξεία νεφρική βλάβη (ΟΝΒ) κατά τη σηπτική καταπληξία, χρησιμοποιήθηκε μια μελέτη δυο σταδίων. Αρχικά, απομονώθηκαν μονοπύρηνα κύτταρα περιφερικού αίματος (PBMCs) και CD4 λεμφοκύτταρα, εντός εικοσιτεσσάρων ωρών από την εγκατάσταση της σηπτικής καταπληξίας, από 26 ασθενείς με οξεία νεφρική βλάβη (ΟΝΒ) και 18 ασθενείς με χρόνια νεφρική ανεπάρκεια χωρίς ΟΝΒ και τέθηκαν προς διέγερση για την απελευθέρωση του παράγοντα νέκρωσης των όγκων-α (TNFa), της ιντερλευκίνης-10, της ιντερλευκίνης-17, της ιντερλευκίνης-22 και της ιντερφερόνης-γ (IFNγ). Τα αποτελέσματα συγκρίθηκαν με αυτά 15 υγιών εθελοντών και 13 ασθενών με ανεπίπλεκτη σήψη. Εν συνεχεία, μελετήθηκε ένα ζωικό πρότυπο ποντικών με πολυοργανική ανεπάρκεια (MODS) και βακτηριακή μετατόπιση από το ΓΕΣ και υπολογίστηκε η συγκέντρωση των IL-10, IL-17, IL-22 και IFNγ στο νεφρικό ομογενοποίημα. Η IL-17 ήταν η μοναδική κυτταροκίνη που παράχθηκε σε μεγαλύτερη ποσότητα από τα PBMCs και τα CD4 λεμφοκύτταρα των ασθενών με σηπτική καταπληξία και ΟΝΒ από τις συγκρινόμενες. Όταν τα PBMCs των ασθενών με σηπτική καταπληξία και ΟΝΒ διεγέρθηκαν ex-vivo, η ενδοκυττάρια χρώση για IL-17 ήταν εντονότερη στα CD3(+)/CD4(+)/CD196(+) κύτταρα συγκριτικά με των ασθενών με σηπτική καταπληξία και ΧΝΑ. Η IL-17 απελευθερώθηκε σε μεγάλες ποσότητες απο τα μονοπύρηνα των μη-επιβιώσαντων ασθενών με αιτία την σηπτική καταπληξία και ΟΝΒ , χωρίς να συμβεί το ίδιο όμως και στους μη επιβιώσαντες με αιτία την σηπτική καταπληξία και ΧΝΑ. Στο ζωικό πρότυπο της πολυοργανικής ανεπάρκειας, παρατηρήθηκε μια σταδιακή μείωση των επιπέδων της IL-17 από το νεφρικό ομογενοποίημα, χωρίς αυτή να συνοδεύεται και από αντίστοιχη μείωση των IL-10, IL-22 και IFNγ, που αποδώθηκε σε αυξημένη κατανάλωση της. Απο αυτά τα αποτελέσματα μπορεί να προταθεί ότι η ΟΝΒ στα πλαίσια της σηπτικής καταπληξίας μεσολαβείται από την απελευθέρωση της IL-17 από τα Τh17 κύτταρα και στη συνέχεια η IL-17 καταναλώνεται σταδιακά στο νεφρό.
Εξωοικογενειακή σεξουαλική κακοποίηση εις βάρος ανηλίκων
Authors: Ηλιοπούλου Τριανταφυλλιά
Published: September 2021

Η παρούσα έρευνα εστίασε στα συμπεριφοριστικά πρότυπα των δραστών με στόχο να προτείνει μέτρα πρωτογενούς με τη μορφή της περιστασιακής πρόληψης, αφού πρωτίστως μελέτησε τα προγράμματα πρωτογενούς πρόληψης που ήδη εφαρμόζονται στην Ελλάδα και αξιολόγησε την αποτελεσματικότητα αυτών.Στη διερεύνηση της αποτελεσματικότητας του πρωτογενή τομέα πρόληψης και των απόψεων επαγγελματιών για την περιστασιακή πρόληψη, έλαβαν μέρος 84 επαγγελματίες από φορείς παιδικής προστασίας. Τα ευρήματα ανέδειξαν ότι η πρωτογενής πρόληψη στην Ελλάδα είναι ανύπαρκτη, ενώ διαφαίνεται και η φτωχή ενημέρωση τους για τους σκοπούς της πρωτογενούς και της περιστασιακής πρόληψης. Εμφανής είναι και η ελλιπής συνεχή επιμόρφωση των επαγγελματιών, ενώ οι απόψεις τους σχετικά με τον τρόπο διεξαγωγής των προγραμμάτων εκμάθησης τεχνικών αντίστασης σε ανήλικους, έρχονται σε αντίφαση με τα ευρήματα αντίστοιχων κλινικών ερευνών. Ωστόσο, τάσσονται ευνοϊκά στην περιστασιακή πρόληψη θεωρώντας πως η έννοια της ευκαιρίας αποτελεί σημαντικό παράγοντα για την τέλεση του εγκλήματος, χωρίς όμως να ακυρώνουν τα προγράμματα ευαισθητοποίησης της ευρύτερης κοινότητας, υποστηρίζοντας έτσι την πολυεπίπεδη παρέμβαση. Στη διερεύνηση των συμπεριφοριστικών προτύπων των εξωοικογενειακών δραστών σεξουαλικών εγκλημάτων, έλαβαν μέρος 25 δράστες που έχουν κακοποιήσει σεξουαλικώς τουλάχιστον έναν ανήλικο. Από τα ευρήματα συμπεραίνεται ότι οι δράστες δεν επιδεικνύουν πολλαπλές παραφιλίες αλλά αντιμετωπίζουν προβλήματα σεξουαλικής φύσεως, ενώ κανείς δεν έχει υποστεί σεξουαλική κακοποίηση ως ανήλικος. Το προηγούμενο ποινικό τους μητρώο δεν περιλαμβάνει κυρίως αδικήματα σεξουαλικής φύσης ενώ δεν εμφανίζεται συσχέτιση μεταξύ παιδικής πορνογραφίας και σεξουαλικής κακοποίησης, αλλά ούτε παιδοφιλίας και σεξουαλικής κακοποίησης αφού η πλειοψηφία των δραστών είναι ευκαιριακοί. Ως τόπο προσέγγισης και εγκλήματος επιλέγουν κατά βάση εξωτερικούς χώρους, ενώ οι μέθοδοι πειθούς, συναίνεσης και αποσιώπησης της πράξης στηρίζονται στο φόβο, την ενοχή των ανηλίκων και ενίοτε στη δωροδοκία τους. Σε πολλές περιπτώσεις η βία αξιοποιείται ως εργαλείο επίτευξης του σκοπού, ενώ η αντίσταση των ανηλίκων που εκδηλώνεται με φωνές ή κλωτσιές κλιμακώνει την αξιοποίηση βίας. Οι γνωσιακές διαστρεβλώσεις που αναδύθηκαν αξιοποιούνται μεν για την αιτιολόγηση των πράξεών τους, αλλά η πηγή και διαχείριση αυτών αναμένεται να διερευνηθούν σε μελλοντικές έρευνες.Λαμβάνοντας υπόψη τα συμπεριφοριστικά πρότυπα των δραστών προτείνονται παρεμβάσεις περιστασιακής πρόληψης η οποία εστιάζει στην καταστολή ευκαιριών, όπως η ενεργή παρουσία φύλακα και κατεδάφιση εγκαταλελειμμένων κτιρίων.
Wide-band gap semiconductors with noble metals for photonic applications
Authors: Σιώζιος Αναστάσιος
Published: September 2021

Βασικό αντικείμενο της συγκεκριμένης εργασίας είναι η ανάπτυξη και η μελέτη των δομικών και οπτικών ιδιοτήτων νανοσύνθετων υμενίων αποτελούμενων απο διαφανείς ανόργανες μήτρες με εγκλείσματα μετάλλων. Η συγκεκριμένη κατηγορία υλικών έχει προσελκύσει το ερευνητικό ενδιαφέρον εξαιτίας των εξαιρετικών οπτικών ιδιοτήτων που παρουσιάζουν οι οποίες στηρίζονται στον συντονισμό επιφανειακού πλασμονίου (SPR) ενώ η παρουσία μιας σκληρής ανόργανης μήτρας καθιστά τα υμένια αυτά ικανά να εφαρμοστούν ακόμη και στις πιο απαιτητηικες συνθηκες. Και μπορούν να βρούν άμεση εφαρμογή στην φωτονική για την χειραγωγηση του φωτός, για εξοικονόμηση και διαχείρηση ενέργειας, φωτονικούς αισθητήρες, αντιανακλαστικές επιστρώσεις, χρωματιστές επικαλύψεις κλπ. Στα πλαίσια της συγκεριμένης διδακτορικής διατριβής αναπτύχθηκαν και μελετήθηκαν ως προς τις οπτικές και δομικές τους ιδιότητες νανοσύνθετα υμένια μήτρας ΙΙΙ-νιτριδίων (AlN, AlxIn1-xN) με εγκλέισματα μετάλλων αργύρου με τις τεχνικές της Ιοντοβολής ( Sputtering) και της Εναπόθεσης με Παλμικό λέιζερ ( Pulsed Laser Deposition, PLD). Πιο συγκεκριμένα αναπτύχθηκαν δυαδικά συστήματα νιτριδίου του αλουμινίου με αργύρου σε τρεις διαφορετικές διαμορφώσεις:i)Νανοσύνθετα υμένια μήτρας νιτριδίου του αλουμινίου με μεταλλικά νανοσωματίδια μέσα στην μήτραii)Νανοσύνθετα υμένια με τον άργυρο ατομικά διεσπαρμένο εντός της μήτρα νιτριδίου του αλουμινίουiii)Πολυστρωματικά υμένια αποτελούμενα από εναλλασσόμενα λεπτά στρώματα νιτριδίου του αλουμινίου και άργυρο.Απο την ανάλυση των πειραματικών δεδομένων προέκυψε ότι είναι δυνατή η ανάπτυξη φωτοευαίσθητων patterns τα οποία μπορούν να χρησιμοποιηθούν σε μιά πλιάδα τεχνολογικών εφαρμογών όπως η χειραγώγιση του φωτός, και η κρυπτογράφιση πληροφοριών. Η δημιουργία των φωτοευαίσθητων patterns μπορεί να επιτευχθείο είτε με την αύξηση του μεγέθους των νανοσωματιδίων με ταυτόχρονη μεταβολή του δείκτη διάθλασης της μήτρας στην περίπτωση των νανοσύνθετων υμενίων που αναπτύχθηκαν με την τεχνική PLD είτε με την μετατροπή των μεταλλικών στρωμάτων σε μεταλλικά νανοσωματίδια στην μερίπτωση των πολυστρωματικών υμενίων που αναπτύχθηκαν με την τεχνική του Sputtering μετά υποβολή τους σε ανόπτηση με παλμικό laser.
Optimal control strategies for operation of hybrid multi-prime-mover ship propulsion powertrains in transient conditions
Authors: Τοπάλογλου Σωτήριος
Published: September 2021

Καθώς ένα πλοίο επιταχύνει, ο κινητήρας ντίζελ, λόγω της προσωρινής ανικανότητας τουυπερσυμπιεστή να παρέχει επαρκή ποσότητα αέρα για να κάψει εντελώς την ποσότητα καυσίμου που απαιτείται για να ανταποκριθεί στο αυξανόμενο φορτίο, εκπέμπει καπνό. Ένας τρόπος αντιμετώπισης του ζητήματος αυτού είναι η χρήση ενός υβριδικού ντίζελ-ηλεκτρικού συστήματος πρόωσης. Παραδείγματα των πλοίων με όπου έναςυβριδικό σύστημα θα μπορούσε να είναι χρήσιμη, είναι σκάφη με γρήγορες απαιτήσεις ελιγμών με ταχύτατα μεταβαλλόμενη ζήτηση της προπέλας. Αυτή η διατριβή διερευνά τη βελτίωση των επιδόσεων του κινητήρα εσωτερικής καύσης με τη βοήθεια ενός ηλεκτρικού κινητήρα, με τη χρήση κατάλληλων συστημάτων ελέγχου, για την παροδική πρόσληψη φορτίου από τον ηλεκτρικό κινητήρα, η οποία οδηγεί στη μείωση των εκπομπών καπνού, μειωμένες εκπομπές ρύπων και χαμηλότερη κατανάλωση καυσίμου. Το υβριδικό ολοκληρωμένο σύστημα πρόωσης (HIPPO-1) στο ΕΜΠ / ΕΝΜ αποτελείται από ένανυπερτροφοδοτούμενο κινητήρα ντίζελ πλοίων 448 kW, μία πέδη νερού και ένα ηλεκτρικό κινητήρα AC με αντιστροφέα συχνότητας 110 kW, σε παράλληλη σύνδεση. Ο κύριος σκοπός του ηλεκτρικού κινητήρα στο HIPPO-1 είναι να βοηθήσει τον κινητήρα diesel στις χαμηλότερες περιοχές ταχύτητας, όπου ο κινητήρας diesel έχει χαμηλό βαθμό απόδοσης, για να ανταποκριθεί πιο γρήγορα στην αυξανόμενη ζήτηση ροπής. Οι δύο στρατηγικές δυναμικού ελέγχου της απαιτούμενης ροπής από τον ηλεκτρικό κινητήρα, λειτουργούν έτσι ώστε να παρακολουθείται μια αναφορική τιμή του λόγου αέρα-καυσίμου (τιμή λ) του κινητήρα ντίζελ. Οι τιμές αναφοράς του αριθμού λ αποθηκεύονται σε πίνακες που εξετάζουν τις παραμέτρους του κινητήρα, όπως η παραγόμενη ροπή, η ταχύτητα και πίεση της πολλαπλής εισαγωγής, που προέρχονται από τα πειραματικά αποτελέσματα κατά τη διάρκεια της σταθερής λειτουργίας του κινητήρα. Η σκοπιμότητα και η εγκυρότητα της προτεινόμενης στρατηγικής ελέγχου ελέγχθηκε πειραματικά. Οι υπό δοκιμή χρόνοσειρές φόρτωσης του κινητήρα βασίζονται σε δεδομένα από μετρήσεις που ελήφθησαν επί πλοίου. Μια σύγκριση ανάμεσα στο υβριδικό σύστημα πρόωσης και η στο συμβατικό σύστημα πρόωσης (χωρίς την βοήθεια ηλεκτροκινητήρα), δείχνει ότι οφέλη μιας υβριδικής εγκατάστασης κατά τη διάρκεια μεταβατικών συνθηκών φόρτισης.
Ο ρόλος του χώρου στην προσχολική και σχολική εκπαίδευση και η συμβολή του στη διαμόρφωση της ταυτότητας τόπου του παιδιού
Authors: Αποστόλου Σεβαστή
Published: September 2021

Η παρούσα μελέτη επιδιώκει να σκιαγραφήσει το παιδαγωγικό επικοινωνιακό ύφος των σχολικών κτιρίων της πρωτοβάθμιας εκπαίδευσης (νηπιαγωγείων και δημοτικών) της νήσου Ρόδου (πόλης και χωριών) σε επίπεδο χώρου εκπαιδευτικών δραστηριοτήτων. Στην έρευνα έλαβαν μέρος όλα τα νηπιαγωγεία και δημοτικά σχολεία του νησιού σε πόλη και χωριά και μελετήθηκε ο χώρος της αίθουσας δραστηριοτήτων του νηπιαγωγείου και της κλασικής αίθουσας του δημοτικού. Σκοπός της έρευνας ήταν η σύγκριση της σχολικής αίθουσας του νηπιαγωγείου και του δημοτικού μέσω της ανίχνευσης επικοινωνιακών περιβαλλοντικών διαφορών και συγκεκριμένα σε επίπεδο διαρρύθμισης του εσωτερικού χώρου και σε επίπεδο ποιοτικών χαρακτηριστικών ως προς τη σχετική με το χώρο μη λεκτική συμπεριφορά (την ιδιωτικότητα, τον προσωπικό χώρο και την εδαφικότητα). Για την επικοινωνιακή αξιολόγηση του χώρου διαμορφώθηκε ένα ερευνητικό εργαλείο περιβαλλοντικής εκτίμησης μορφής paper and pencil (διαφορετικό για το νηπιαγωγείο και το δημοτικό), το οποίο ουσιαστικά κατέγραφε τις επικοινωνιακές περιβαλλοντικές συνθήκες του χώρου του νηπιαγωγείου και του δημοτικού σχολείου με μορφή checklist και σε πεντάβαθμη κλίμακα Likert. Κατά τη φάση της επιβεβαίωσης των αποτελεσμάτων διεξήχθησαν δυο ποιοτικές έρευνες: 1) μία μικρής κλίμακας με κύριο εργαλείο τη συνέντευξη (δυο ατομικές και μια ομάδα εστίασης) κατά την οποία επιλέχθηκαν τρία πλαίσια εκπαιδευτικών χώρων του δημοτικού σχολείου (στοιχειώδης υλική υποδομή, ειδικός, αναπλασμένος) και συμμετείχαν εκπαιδευτικοί που λειτουργούσαν σε αυτές τις αίθουσες και ήταν οι κύριοι χρήστες του χώρου και 2) μια με κύριο εργαλείο την παρατήρηση πεδίου με χρήση τριών τεχνικών (γνωστική χαρτογράφηση, συμπεριφορική χαρτογράφηση και φωτογραφική έρευνα) σε αίθουσες του νηπιαγωγείου. Για την ανάλυση των ερευνητικών δεδομένων χρησιμοποιήθηκε το SPSS (ερωτηματολόγιο), η Ερμηνευτική Φαινομενολογική Ανάλυση (Interpretative Phenomenological Analysis, συνέντευξη) και η Multiple Sorting Procedure (φωτογραφικό υλικό). Τα αποτελέσματα επιβεβαιώνουν σημαντικές διαφορές ανάμεσα στους δύο τύπους εκπαιδευτικού χώρου ως προς τις περιβαλλοντικές συνθήκες της παιδαγωγικής επικοινωνίας.
Νεομαρξιστικές προσεγγίσεις της ταξικής δομής
Authors: Πουλημάς Μιχαήλ
Published: September 2021

Η παρούσα εργασία έχει ως στόχο να επεκτείνει και να συνεχίσει τη συζήτηση σχετικά με τις νέες μεσαίες τάξεις στην ταξική δομή των σύγχρονων καπιταλιστικών κοινωνικών σχηματισμών. Με σημείο αφετηρίας το έργο του E.O.Wright, αναδεικνύονται οι διαφορετικές προσεγγίσεις εννοιολόγησης της ταξικής δομής και οι απολήξεις τους σχετικά με τους όρους συγκρότησης του κοινωνικού υποκειμένου μετασχηματισμού των παραγωγικών σχέσεων και της εργασίας. Η ανάλυση βασίζεται αρχικά στην έννοια των αντιφατικών ταξικών θέσεων και κατόπιν στην έννοια της νέας μεσαίας τάξης ως αποτέλεσμα διασταυρούμενων εκμεταλλευτικών σχέσεων. Στο πλαίσιο αυτό εξετάζονται κριτικά οι έννοιες της εκμετάλλευσης με βάση την εργασιακή θεωρία της αξίας K.Marx καθώς και η έννοια της εκμετάλλευσης στη βάση των ιδιοκτησιακών πόρων του J.Roemer.
Αξιοποίηση ελληνικών καολινών στην τεχνολογία των γεωπολυμερών
Authors: Τσιτούρας Αλέξανδρος
Published: September 2021

Το θέμα της διατριβής είναι η αξιοποίηση ελληνικών καολινών στην τεχνολογία των γεωπολυμερών. Ο γεωπολυμερισμός περιλαμβάνει χημική αντίδραση μεταξύ ενός αργιλοπυριτικού υλικού και ενός διαλύματος ενεργοποίησης υπό έντονα αλκαλικές συνθήκες. Τα προϊόντα του, είναι κυρίως άμορφα με βελτιωμένες ιδιότητες σε σχέση με συμβατικά υλικά.Στη διατριβή εξετάσθηκε ο γεωπολυμερισμός μετακαολινών από καολίνες με διαφοροποιημένη χημική και ορυκτολογική σύσταση. Αρχικά, μελετήθηκε η αλκαλική διαλυτοποίησή τους σε συνάρτηση με τη θερμοκρασία έψησης των καολινών και του αλκαλικού ιόντος. Στη συνέχεια, με την εφαρμογή ενός μοντέλου σχεδιασμού πειραμάτων Taguchi, έγινε αριστοποίηση των συνθηκών σύνθεσης με κριτήριο τη βελτιστοποίηση των αντοχών σε θλίψη. Τα προϊόντα χαρακτηρίστηκαν με XRD, FTIR και SEM. Τέλος, εξετάσθηκε η ανθεκτικότητα γεωπολυμερικών παστών και κονιαμάτων σε υψηλές θερμοκρασίες. Το εύρος διαλυτοποίησης εξαρτάται από τη σύσταση των καολινών, την κρυσταλλικότητα του καολινίτη, τη θερμοκρασία έψησης των καολινών και το είδος του αλκαλικού ιόντος. Μεγαλύτερο εύρος παρουσιάζεται σε διαλύματα NaOH, σε μετακαολίνες που έχουν παραχθεί με έψηση των καολινών στους 650°C.Ο γεωπολυμερισμός είναι πολύπλοκη διαδικασία, που επηρεάζεται από τη σύσταση της πρώτης ύλης και του διαλύματος ενεργοποίησης. Οι λόγοι Μ/Al, Na/(Na+K), [Si]/Μ2O (Μ: Na ή/και K) στο αρχικό μείγμα καθορίζουν τις ιδιότητες των γεωπολυμερών. Για όλους τους μετακαολίνες που μελετήθηκαν, ο παράγοντας με τη μεγαλύτερη συμβολή στην ανάπτυξη αντοχών είναι ο λόγος [Si]/M2O. Ακολουθεί ο λόγος M/Al, ενώ το είδος του αλκαλίου έχει οριακή επίδραση. Για σταθερές τιμές των παραπάνω παραμέτρων, η αύξηση του λόγου mστερεών/mυγρών προκαλεί σημαντική αύξηση των αντοχών.Τα γεωπολυμερή παρουσιάζουν αντοχές σε θλίψη έως 170 MPa και ενισχύονται ιδιαίτερα από την ύπαρξη χαλαζία ή/και χριστοβαλίτη στην πρώτη ύλη. Η προσθήκη ασβεστολιθικής άμμου μειώνει τις αντοχές στα κονιάματα ανάλογα με το ποσοστό της άμμου. Τα κονιάματα με αναλογία Άμμου/Μετακαολίνη = 3.0 διατηρούν το 30-55% των αντοχών των αντίστοιχων παστών.Τα γεωπολυμερή έχουν ικανοποιητική ανθεκτικότητα σε υψηλές θερμοκρασίες. Στους 600°C, oι γεωπολυμερικές πάστες διατηρούν έως το 55% των αντοχών τους, παρουσιάζοντας συρρίκνωση της τάξης του 8%, ενώ τα κονιάματα διατηρούν έως το 40% των αντοχών τους, παρουσιάζοντας συρρίκνωση της τάξης του 1%.Από τα παραπάνω προκύπτει ότι κοιτάσματα πτωχά σε καολινίτη μπορούν να αξιοποιηθούν στην τεχνολογία γεωπολυμερών.
Το ψυχοκοινωνικό κλίμα της τάξης, η διαπροσωπική συμπεριφορά του εκπαιδευτικού και η σχέση τους με την επίδοση και τις στάσεις μαθητών δημοτικού σχολείου στη Γλώσσα και τα Μαθηματικά
Authors: Χαραλάμπους Κυριάκος
Published: September 2021

Σκοπός της έρευνας ήταν η εξέταση των εννοιολογικών κατασκευών «ψυχοκοινωνικό κλίμα της τάξης» (ΨΚ) και «διαπροσωπική συμπεριφορά» (ΔΣ) του εκπαιδευτικού σε μαθητές Ε′ και Στ′ τάξεων ελληνικών δημοτικών σχολείων, και η διερεύνηση της σχέσης τους με την επίδοση και τις στάσεις των μαθητών στα μαθήματα της Γλώσσας και των Μαθηματικών. Για την επίτευξη του σκοπού αυτού διενεργήθηκαν δύο πιλοτικές και μία κύρια μελέτη, με τη χρήση ποιοτικών και ποσοτικών μεθόδων. Στην πρώτη πιλοτική μελέτη πραγματοποιήθηκαν συνεντεύξεις, στις οποίες συμμετείχαν 48 μαθητές και 12 εκπαιδευτικοί. Με βάση τα ευρήματα των συνεντεύξεων προσαρμόστηκαν στο ελληνικό εκπαιδευτικό πλαίσιο δύο διεθνώς αναγνωρισμένα ερωτηματολόγια μέτρησης των παραπάνω εννοιών. Η δεύτερη πιλοτική μελέτη αφορούσε στη χορήγηση και στον έλεγχο των ψυχομετρικών ιδιοτήτων των δύο προσαρμοσμένων ερωτηματολογίων, καθώς και άλλων ερευνητικών εργαλείων για τη μέτρηση της επίδοσης και των στάσεων των μαθητών στη Γλώσσα και στα Μαθηματικά, των στόχων επίτευξης και της αυτεπάρκειας, σε τυχαίο δείγμα 504 μαθητών και 36 εκπαιδευτικών. Τέλος, στην κύρια μελέτη τα ερωτηματολόγια χορηγήθηκαν σε τυχαίο δείγμα 984 μαθητών και 77 εκπαιδευτικών για τον έλεγχο ενός μοντέλου μεσολάβησης της επίδρασης του ΨΚ της τάξης και της ΔΣ του εκπαιδευτικού από τους στόχους επίτευξης και την αυτεπάρκεια των μαθητών. Τα ποιοτικά και τα ποσοτικά ευρήματα κατέδειξαν ότι μαθητές και εκπαιδευτικοί ήταν σε θέση να αναγνωρίσουν τους εφτά δείκτες του ΨΚ της τάξης και τις οκτώ όψεις της ΔΣ του εκπαιδευτικού, με ορισμένες διαφοροποιήσεις αναφορικά με τον τρόπο εκδήλωσης των συμπεριφορών που περιγράφονται σε αυτούς στο ελληνικό δημοτικό σχολείο. Επίσης, τα ευρήματα έδειξαν ότι το αντιληπτό ΨΚ της τάξης και η αντιληπτή ΔΣ του εκπαιδευτικού σχετίζονταν σημαντικά με τη σχολική επίδοση των μαθητών και στις στάσεις τους στη Γλώσσα και στα Μαθηματικά, ενώ η σχέση αυτή φάνηκε να ακολουθεί ποικίλες διαδρομές, μεσολαβούμενη μερικώς από τους στόχους επίτευξης και την αυτεπάρκεια των μαθητών. Παρατίθεται κριτική συζήτηση της συμβολής των ευρημάτων στη βιβλιογραφία και διατυπώνονται προτάσεις για εκπαιδευτικές εφαρμογές των ευρημάτων, καθώς και για μελλοντική έρευνα.
Πλοειδία του DNA και ανοσοκυτταροχημεία στη μελέτη του καρκίνου του ενδομητρίου
Authors: Κοσμάς Κωνσταντίνος
Published: September 2021

Στόχος: Σήμερα ο καρκίνος του ενδομητρίου αποτελεί την τέταρτη πιο συχνή κακοήθη νόσο του γυναικείου πληθυσμού. Σκοπός της μελέτης αυτής ήταν η συσχέτιση της έκφρασης ορισμένων βιολογικών δεικτών και της πλοειδίας του DNA με κλασικούς κλινικοπαθολογοανατομικούς προγνωστικούς παράγοντες σε επιχρίσματα εντυπωμάτων που ελήφθησαν από καρκινώματα του ενδομητρίου με στόχο την ακριβέστερη διάγνωση και τυποποίηση αυτών με βάση το δυναμικό κακοήθειας των κυττάρων τους.Μεθοδολογία: Η παρούσα μελέτη αφορά την εκτίμηση 126 δειγμάτων καρκινωμάτων ενδομητρίου από περιπτώσεις ενδομητρικών εντυπωμάτων ληφθέντων από χειρουργικά παρασκευάσματα υστερεκτομών με τη χρήση συμβατικών μεθόδων και χρώσεων (χρώση Παπανικολάου και χρώση Hemacolor®) αλλά και με τη χρήση τεχνικών ανοσοκυτταροχημείας, με σκοπό την έκφραση των δεικτών Ki-67, p53, PTEN, Bcl-2 και COX-2. Επιπλέον, η συγκεκριμένη μελέτη μέσω της τεχνικής Ανάλυσης Εικόνας και μετά από χρώση των κυττάρων κατά Feulgen, εξετάζει την έκφραση του δείκτη DNA, της διακύμανσης πλοειδίας, τον βαθμό υπερπλοειδίας καθώς και τον δείκτη πολλαπλασιασμού στο σύνολο των δειγμάτων, με σκοπό να αναδείξει την αξία κυρίως της πλοειδίας του DNA, ως χρήσιμου και σημαντικού προγνωστικού δείκτη.Αποτελέσματα: Υψηλό ποσοστό θετικής έκφρασης των Ki-67, p53 και COX-2 παρατηρήθηκε στα τύπου II καρκινώματα, στις περιπτώσεις με προχωρημένο και επιθετικό κλινικό στάδιο νόσου, στα χαμηλής ιστολογικής διαφοροποίησης καρκινώματα, στις περιπτώσεις με βάθος διήθησης μυομητρίου >1/2 καθώς και στους διηθημένους από τη νόσο λεμφαδένες. Υψηλό ποσοστό θετικής έκφρασης των PTEN και Bcl-2 παρατηρήθηκε στα τύπου I καρκινώματα, στις περιπτώσεις που δεν εμφάνιζαν προχωρημένο και επιθετικό κλινικό στάδιο νόσου, στα χαμηλού βαθμού κακοηθείας καρκινώματα, στις περιπτώσεις με βάθος διήθησης μυομητρίου <1/2 καθώς και στους μη διηθημένους από τη νόσο λεμφαδένες. Όλες οι περιπτώσεις ατροφίας, εκκριτικού και παραγωγικού ενδομητρίου ήταν αποκλειστικά διπλοειδικές ενώ ανευπλοειδία του DNA παρατηρήθηκε στα Grade 3 σε αντίθεση με τα Grade 1 και 2 καρκινώματα.Συμπεράσματα: Η εφαρμογή της ανοσοκυτταροχημείας με τη χρήση των αντισωμάτων Ki-67, p53, PTEN, Bcl-2 και COX-2 καθώς και η ποσοτική εκτίμηση του κυτταρικού DNA, μπορούν να συμβάλλουν στον προσδιορισμό όγκων με υψηλό δυναμικό κακοήθειας και ενδεχόμενη επιθετική συμπεριφορά ή ικανότητα υποτροπής, προσφέροντας πολύτιμες πληροφορίες, τόσο στην πρόγνωση, όσο και στη θεραπευτική αντιμετώπιση των ασθενών με καρκίνωμα του ενδομητρίου. Όσον αφορά την ποσοτική εκτίμηση του κυτταρικού DNA απαιτούνται περισσότερες μελέτες περιπτώσεων Grade 1 και 2 καθώς και περιπτώσεων Stage I και II καρκινωμάτων του ενδομητρίου ώστε να διερευνηθεί πλήρως η κλινική σημασία της ανευπλοειδίας του DNA.
Μοριακοί παράγοντες φλεγμονής στο αμνιακό υγρό του δευτέρου τριμήνου κυήσεως που οδηγούν σε υπολειπόμενη ανάπτυξη του εμβρύου
Authors: Δαλαΐνας Ηλίας
Published: September 2021

Στην παρούσα μελέτη προσδιορίσαμε τα επίπεδα των sFas και FasL σε αμνιακόυγρό κυήσεων δευτέρου τριμήνου και διερευνήσαμε τη συσχέτισή τους με τηνεμβρυική ανάπτυξη. Έτσι, μετρήθηκαν οι συγκεντρώσεις sFas και FasL στο αμνιακόυγρό 21 μικρών για την ηλικία κύησης (SGA), 13 μεγάλων για την ηλικία κύησης(LGA) και 44 φυσιολογικών για την ηλικία κύησης εμβρύων. Στις έγκυες γυναίκεςπραγματοποιήθηκε αμνιοπαρακέντηση μεταξύ 15ης και 22ης εβδομάδας κύησης. Ηέρευνά μας έδειξε ότι τα επίπεδα των Fas και FasL ήταν ανιχνεύσιμα στο αμνιακόυγρό. Η μέση τιμή της sFas (μεταξύ 25ης και 75ης εκατοστιαίας θέσης) ήταν 3.8(2.8-4.6) ng/ml στις SGA περιπτώσεις, 3.6 (3.1-4.5) ng/ml στις AGA περιπτώσειςκαι 4.0 (3.1-4.4) ng/ml στις LGA. Η μέση τιμή της FasL (μεταξύ 25ης και 75ηςεκατοστιαίας θέσης) ήταν 26.0 (20.3–32.7) pg/ml στις SGA περιπτώσεις, 22.7 18.4–28.5) pg/ml στις AGA περιπτώσεις και 21.5 (15.8–30.9) pg/ml στις LGA. Οιδιαφορές δεν ήταν στατιστικά σημαντικές. Ωστόσο, παρατηρήθηκε στατιστικάσημαντική διαφοροποίηση στα FasL επίπεδα όταν συμπεριλάβαμε τα SGA έμβρυατων άκρων της καμπύλης ανάπτυξης (≤5η, ≤2.5η εκατοστιαία θέση). Αξίζει νασημειωθεί ότι για πρώτη φορά μελετώνται οι συγκεντρώσεις των Fas και FasL στοαμνιακό υγρό SGA, AGA και LGA εμβρύων δευτέρου τριμήνου κυήσεως. Σε έμβρυαμε σοβαρή και πολύ σοβαρή υπολειπόμενη ενδομήτρια ανάπτυξη παρατηρήθηκανυψηλά επίπεδα FasL. Το εύρημα αυτό πιθανώς αντικατοπτρίζει αυξημένα επίπεδααπόπτωσης στα συγκεκριμένα έμβρυα.
Biological properties and potential therapeutic applications of embryonic and adult neural stem cells in 3D scaffolds of collagen
Authors: Κουργιαντάκη Αλεξάνδρα
Published: September 2021

Η διατριβή είχε ως στόχο την αλληλεπίδραση μεταξύ της βασικής βιολογίας του κεντρικού νευρικού συστήματος, της τεχνολογίας υλικών και της φαρμακολογίας με απώτερο σκοπό την ανάπτυξη νέων θεραπευτικών προσεγγίσεων νευροεκφυλιστικών νόσων και τραυματισμών. Καλλιεργούμε νευρικά βλαστικά κύτταρα σε ικρώματα κολλαγόνου τριών διαστάσεων στοχεύοντας στην δημιουργία ex vivo μικροπεριβάλλοντος καλλιέργειας βλαστοκυττάρων ικανό για την μεταμόσχευση του σε μοντέλο τραυματισμού της σπονδυλικής στήλης επίμυων. Επιπλέον, εξετάζουμε τις νευροαναγγενητικές και νευροπροστατευτικές δράσεις συνθετικών αναλόγων νευροτροφινών σε ενήλικα νευρικά βλαστικά κύτταρα με απώτερο σκοπό την φαρμακολογική υποστήριξη του μοσχεύματος.
Αλβέρτος Μαρίνος ο Χίος (16ος - 17ος)
Authors: Λεοντιάδου Ευδοκία
Published: September 2021

Ο ιερομόναχος Αλβέρτος Μαρίνος κατάγεται από την Χίο και έδρασε πριν και μετά τα μέσα του 16ου αιώνα. Το συγγραφικό του έργο αποτελείται από 32 λόγους (κηρύγματα και μικρές πραγματείες) και ακολουθεί σε αυτά την παράδοση του δημώδους κηρύγματος. Σύμφωνα με νέα στοιχεία κήρυξε στη Χίο, στη Κωνσταντινούπολη και στην Κρήτη και η χειρόγραφη παράδοση των έργων του αποτελείται από δύο χειρόγραφα-συλλογές που περιλαμβάνουν αποκλειστικά έργα του Αλβέρτου Μαρίνου: i) ο αυτόγραφος κώδικας των ομιλιών του (Berolinensis gr. 377, σήμερα βρίσκεται στο Πανεπιστήμιο της Κρακοβίας, Πολωνία), ο οποίος περιέχει τις μισές περίπου από τις ομιλίες του, και ii) ο κώδικας Marcianus gr. II 112 (coll. 1172), olim Nanianus CXXXIV (Biblioteca Nazionale Marciana, Βενετία)· από άλλα δύο χειρόγραφα που περιλαμβάνουν μεταξύ άλλων ομιλίες του Μαρίνου: i) Cod. Ιβήρων 577 (Άγιον Όρος) και ii) Vaticanus gr. 1914 II (Biblioteca Apostolica Vaticana, Βατικανό) και μια τρίτη κατηγορία που περιλαμβάνουν από μία ομιλία του μεταξύ πολλών άλλων έργων, και κυρίως ομιλιών, διαφόρων συγγραφέων σε διάφορα χειρόγραφα. Η περισσότερο διαδεδομένη ομιλία του, στην τρίτη αυτή κατηγορία, είναι ο Λόγος εις την Σταύρωσιν, που σώζεται σε 20 κώδικες και παρουσιάζει κάποιες ιδιαιτερότητες ως προς την χειρόγραφη παράδοση της. Αποδείχτηκε η ανάμειξη των ομιλιών του με ομιλίες του Δαμασκηνού Στουδίτη στον κώδικα Cod. Ιβήρων 577 (Άγιον Όρος) και διορθώθηκε ο κατάλογος του E. Mioni, Bibliothecae divi Marci Venetiarum. Codices Graeci Manuscripti, vol. I, Roma 1967, σσ. 332 – 335, ο οποίος θεώρησε ως ανεξάρτητες τις δύο πρώτες ενότητες του χειρογράφου και όχι ως έργο του Αλβέρτου Μαρίνου. Εξετάζονται αναλυτικά οι ιδιαιτερότητες και οι σχέσεις των χειρογράφων και σχολιάζεται η έκδοση 6 ομιλιών του κατά τον 16ο αιώνα (1568, 1570 και στα 1594) στον «Θησαυρό» του Δαμασκηνού Στουδίτη, οι οποίες μετά το 1594 αντικαταστήθηκαν από 7 ομιλίες του Ιωαννίκιου Καρτάνου. Στο δεύτερο μέρος (Μέρος Β’) εκδίδονται κριτικά 6 ομιλίες από τις 32 του Αλβέρτου Μαρίνου με βάση τα σχετικά συμπεράσματα με την χειρόγραφη παράδοση του έργου του και την σημασία του κάθε χειρογράφου μέσα σε αυτήν. Σε παράρτημα περιγράφονται και σχολιάζονται κριτικά οι σχέσεις των χειρογράφων που παραδίδουν την ομιλία Λόγος εις την Σταύρωσιν.
Ποσοτική γλωσσολογία στα μικρά κείμενα
Authors: Πουλημένου Αλίκη-Σύλβια
Published: September 2021

Η παρούσα διατριβή αφορά τη μελέτη ποσοτικών γλωσσολογικών ζητημάτων που αφορούν τα μικρά κείμενα. Το ερευνητικό υπόβαθρο για την υλοποίηση της διατριβής αφορά στην τομή τριών επιστημονικών κλάδων, αυτών της Ανάκτησης Πληροφορίας, Υπολογιστικής Γλωσσολογίας και Ποσοτικής Γλωσσολογίας.Στην διατριβή αρχικά μελετήθηκε σε βάθος η σχετική βιβλιογραφία που αφορά τους παραπάνω κλάδους, οι επιστημονικές τάσεις αλλά και τα προβλήματα που τους αφορούν. Στην συνέχεια μέσω στατιστικών εργαλείων πραγματοποιήθηκαν εκτεταμένα πειράματα, τα οποία απέδειξαν έναν καινοτόμο γλωσσολογικό νόμο ποσοτικής φύσεως που αφορά τα μικρά κείμενα. Για να γίνει αυτό συγκεράστηκαν θεωρίες και τεχνικές και από τους τρεις επιστημονικούς κλάδους, οι οποίοι αναλύονται στα κεφάλαια της διατριβής.Πιο συγκεκριμένα μέσω της παρούσας έρευνας στο πλαίσιο εκπόνησης της διατριβής είναι δυνατή η περιγραφή της δομής μιας πρότασης με βάση συγκεκριμένες προϋποθέσεις ώστε να οριστεί η συνεκτικότητά της μέσω του μήκους της πρότασης χωρίς να διαταραχθεί ο επικοινωνιακός της στόχος.
Το ψυχοκοινωνικό και συναισθηματικό προφίλ των Ελλήνων μαθητών γυμνασίου που εμπλέκονται σε περιστατικά κυβερνο-εκφοβισμού (cyber-bullying) και παραδοσιακού εκφοβισμού
Authors: Αντωνιάδου Ναυσικά
Published: September 2021

Τα περιστατικά κυβερνο-εκφοβισμού/θυματοποίησης (ΚΕ/ΚΘ) λαμβάνουν χώρα σε διαφορετικό πλαίσιο συγκριτικά με τα περιστατικά παραδοσιακού εκφοβισμού/θυματοποίησης (ΠΕ/ΠΘ), γεγονός που μπορεί να επηρεάσει το βαθμό στον οποίο τα ατομικά και κοινωνικά χαρακτηριστικά των εφήβων θα λειτουργήσουν ως παράγοντες επικινδυνότητας για τη συμμετοχή τους. Σκοπός της παρούσας έρευνας ήταν η σύγκριση του ψυχοκοινωνικού και συναισθηματικού προφίλ των Ελλήνων μαθητών Γυμνασίου που συμμετέχουν σε περιστατικά ΚΕ/ΚΘ, με αυτό των μαθητών που συμμετέχουν σε περιστατικά ΠΕ/ΠΘ, βάσει του Γενικού Μοντέλου Επιθετικότητας, της θεωρίας ατομικών διαφορών, και των θεωριών ερμηνείας της Ηλεκτρονικά Διαμεσολαβούμενης Επικοινωνίας (ΗΔΕ). Η έρευνα πραγματοποιήθηκε με τη χρήση ερωτηματολογίων αυτοαναφοράς σε 1,097 μαθητές των τριών τάξεων του Γυμνασίου των Περιφερειών Ανατολικής Μακεδονίας-Θράκης και Κεντρικής Μακεδονίας. Τα αποτελέσματα κατέδειξαν ότι οι περισσότεροι μαθητές συμμετείχαν αποκλειστικά στα περιστατικά ΠΕ/ΠΘ, ή ταυτόχρονα και στα δύο φαινόμενα (ΚΕ/ΚΘ και ΠΕ/ΠΘ), με τον ίδιο ρόλο, ή με πολλαπλούς ρόλους. Η μελέτη της επίδρασης του ρόλου συμμετοχής στα ατομικά και κοινωνικά χαρακτηριστικά των μαθητών δεν ανέδειξε διαφορές μεταξύ των θυτών ΚΕ και των θυτών ΠΕ, ενώ μεταξύ των θυμάτων παρατηρήθηκαν διαφορές μόνο ως προς τις κοινωνικές τους σχέσεις, αφού τα θύματα ΚΕ σημείωσαν υψηλότερη βαθμολογία από τα θύματα ΠΕ. Τα αποτελέσματα των αναλύσεων διαδρομών υπέδειξαν κυρίως κοινούς προβλεπτικούς παράγοντες για τον ΚΕ και τον ΠΕ, και διαφοροποιήσεις που αφορούσαν την πρόβλεψη των φαινομένων από τις κοινωνικές σχέσεις και το κοινωνικό άγχος. Οι αναλύσεις διαδρομών για την πρόβλεψη της ΚΘ και της ΠΘ φανέρωσαν αρκετές ομοιότητες ως προς τους προβλεπτικούς παράγοντες, αλλά επιπλέον ανέδειξαν το διαφορετικό ρόλο που διαδραματίζει η άρση αναστολής κατά τη χρήση του διαδικτύου στην πρόβλεψη της ΚΘ. Συμπερασματικά, η παρούσα έρευνα επιβεβαιώνει την αλληλοεπικάλυψη των περιστατικών ΚΕ/ΚΘ με τα περιστατικά ΠΕ/ΠΘ, αναδεικνύει τα κοινά ατομικά και κοινωνικά χαρακτηριστικά των μαθητών που συμμετέχουν στα φαινόμενα, ενώ επιπλέον επισημαίνει παράγοντες που συνδέονται με τη διαφοροποιημένη συμμετοχή τους.
Κατανεμημένη πλατφόρμα διαχείρισης εξουσιοδοτήσεων σε ετερογενή περιβάλλοντα
Authors: Γώγουλος Φώτης
Published: September 2021

Οι πρόσφατες εξελίξεις στις Τεχνολογίες Πληροφορίας και Επικοινωνιών έχουν σηματοδοτήσει θεμελιώδεις αλλαγές στα χαρακτηριστικά και στις αρχές των παρεχόμενων προς τους χρήστες υπηρεσιών. Οι πάροχοι υπηρεσιών επενδύουν με αυξητικές τάσεις στην αξιοποίηση προσωποποιημένων κατανεμημένων τεχνολογικών λύσεων και στον σχηματισμό δυναμικών συνασπισμών με απομακρυσμένους εταίρους, με στόχο την καλύτερη προσαρμογή στις ανάγκες των χρηστών και την αύξηση της παραγωγικότητας αντίστοιχα. Ωστόσο, οι εμπλεκόμενες ηλεκτρονικές συναλλαγές προϋποθέτουν και συνεπάγονται τη συγκέντρωση, χρήση και διακίνηση προσωπικών δεδομένων πληροφοριών και ευαίσθητων επιχειρηματικών πληροφοριών, γεγονός το οποίο εγείρει σημαντικά θέματα ιδιωτικότητας των χρηστών και εμπιστευτικότητας των πληροφοριών.Η παρούσα διατριβή πραγματεύεται τον έλεγχο του διαμοιρασμού ευαίσθητων και προσωπικών πληροφοριών, μέσω της κατάλληλης διαχείρισης εξουσιοδοτήσεων για πρόσβαση σε δεδομένα. Απώτερος στόχος του προτεινόμενου συστήματος είναι ο εμπλουτισμός των διαδικασιών λήψης αποφάσεων εξουσιοδότησης, έτσι ώστε να λαμβάνονται υπόψη παράγοντες όπως είναι η ιδιωτικότητα των χρηστών, τα χαρακτηριστικά γνωρίσματα των αλληλεπιδρώντων οντοτήτων και οι τρέχουσες συνθήκες του πλαισίου χρήσης.Προς τούτο, στον πυρήνα της προδιαγραφόμενης λύσης εντοπίζεται ένα σημασιολογικό μοντέλο ελέγχου πρόσβασης με την κατάλληλη εκφραστικότητα για την κάλυψη των προαναφερθέντων απαιτήσεων, ενώ οι τελικές εξουσιοδοτήσεις προκύπτουν ως αποτέλεσμα της εφαρμογής των απαραίτητων συμπερασματικών αλγορίθμων συγκερασμού των προτιμήσεων των χρηστών και των παρόχων του συστήματος. Προς ενίσχυση της κλιμακοθετησιμότητας των διαδικασιών λήψης αποφάσεων, η εφαρμογή των συμπερασματικών αλγορίθμων πραγματοποιείται πριν την εκκίνηση του συστήματος, ενώ το αποτέλεσμα αυτής αποτυπώνεται στη μορφή ψηφιακών πιστοποιητικών ιδιοτήτων, τα οποία κατά τη διάρκεια της λειτουργίας του συστήματος αξιοποιούνται ως αποδείξεις εξουσιοδότησης. Με αυτόν τον τρόπο, σε πραγματικό χρόνο οι υπολογιστικές ανάγκες της υποδομής αναφορικά με την αποτίμηση των δικαιωμάτων χρηστών περιορίζονται στην αναγνώριση των τρεχόντων συνθηκών πρόσβασης. Τόσο το αναπτυχθέν σημασιολογικό μοντέλο, όσο και η μηχανή παραγωγής αποφάσεων εξουσιοδότησης ενσωματώνονται σε μια κατανεμημένη Υποδομή Δημόσιου Κλειδιού, με στόχο την εξασφάλιση σχέσεων εμπιστοσύνης μεταξύ των διακριτών οντοτήτων του συστήματος.
Προσομοίωση τυρβωδών ροών φυσικής και μικτής συναγωγής σε ηλιακά και ενεργειακά συστήματα
Authors: Καλούδης Ευστάθιος
Published: September 2021

Αντικείμενο της διατριβής είναι η προσομοίωση της ροής και της μεταφοράς θερμό-τητας σε ηλιακά και ενεργειακά συστήματα. Η έμφαση δόθηκε στις δεξαμενές αποθή-κευσης της θερμότητας που παράγεται στα συγκεκριμένα συστήματα, με στόχο τον χα-ρακτηρισμό των ενεργειακών απωλειών και την βελτιστοποίηση του σχεδιασμού τους.Κύριες δραστηριότητες της διατριβής θα είναι η περαιτέρω ανάπτυξη διαθέσιμων εργα-λείων προσομοίωσης ροών φυσικής και μικτής συναγωγής, με διερεύνηση των νεώτερωνεξελίξεων στην μοντελοποίηση με τη μέθοδο Προσομοίωσης Μεγάλων Δινών (LES).Αρχικά γίνεται εκτεταμένη επικύρωση με πειραματικά αποτελέσματα σε απλές γεωμε-τρικές διατάξεις (π.χ. ορθογωνικά κανάλια ή κοιλώματα με βαθμίδα θερμοκρασίας) απότην βιβλιογραφία. Στη συνέχεια η μεθοδολογία εφαρμόζεται στον υπολογισμό ροών σεπιο ρεαλιστικές γεωμετρίες, επιλεγμένες από πρακτικές εφαρμογές, όπως οι δεξαμενέςαποθήκευσης νερού. Αναλύονται σε βάθος οι δυναμικές διεργασίες και τα ροϊκά φαινό-μενα τόσο κατά την προσαγωγή της θερμότητας στη δεξαμενή (φόρτιση) όσο και κατάτην απαγωγή της (εκφόρτιση) και η επίδραση που έχουν αυτά στην αποδοτικότητα τηςαποθήκευσης με βάση κατάλληλους ποσοτικούς δείκτες. Από τα αποτελέσματα αναδει-κνύεται η σημασία της μοντελοποίησης σε τέτοιου είδους συστήματα ως ένα σημαντικόεργαλείο στη διερεύνηση της απόδοσης τους, του ενεργειακού χαρακτηρισμού τους καιακολούθως στην προσπάθεια επίτευξης του βέλτιστου σχεδιασμού τους.
Planning individual activities through an intelligent calendar
Authors: Αλεξιάδης Αναστάσιος
Published: September 2021

Μια συνηθισμένη χρήση των ημερολογίων είναι για τη διαχείριση του προσωπικού χρόνου. Ενώ τα ηλεκτρονικά ημερολόγια προσφέρουν πολλές δυνατότητες στους χρήστες τους, μικρή πρόοδος έχει σημειωθεί ώστε να παραχθεί ένα Ευφυές Ημερολόγιο, ικανό να διαχειρίζεται τις δραστηριότητες ενός χρήστη εκ μέρους του. Βασικός στόχος της δημιουργίας ενός ημερολογίου του μέλλοντος είναι ένα ημερολόγιο που όχι μόνο θα υπενθυμίζει στον χρήστη τις δραστηριότητες του, αλλά θα τις προγραμματίζει σύμφωνα με τις προτιμήσεις του και τη φύση τους λαμβάνοντας υπόψη και τις γεωγραφικές τους ιδιαιτερότητες. Η παρούσα διατριβή μελετάει ένα μοντέλο για αυτόν ακριβώς τον σκοπό. Το πρόβλημα που αντιμετωπίζεται είναι ένα σύνθετο πρόβλημα βελτιστοποίησης κάτω από περιορισμούς και ορισμένες από τις μεθόδους που εφαρμόζονται σε αυτό είναι ο Περιορισμένος Λογικός Προγραμματισμός και οι Γενετικοί Αλγόριθμοι. Ο αλγόριθμος που παρουσιάζεται παράγει τα καλύτερα αποτελέσματα, βασισμένος σε έναν συνδυασμό του Squeaky Wheel Optimization Framework και ενός τροποποιημένου αλγόριθμου προσομοιωμένης ανόπτησης με την προσθήκη των λιστών Ταμπού και της οπισθοδρόμησης. Σε συνδυασμό με ευριστικές του πεδίου του προβλήματος, παράγει εξαιρετικά αποτελέσματα σε σύντομο χρονικό διάστημα. Επίσης, εξερευνάται το πρόβλημα παραγωγής πολλαπλών πλάνων, με τον ορισμό ενός μοντέλου για την ποσοτικοποίηση των διαφορών μεταξύ των πλάνων. Ο χρονοπρογραμματιστής χρησιμοποιεί αυτό το μοντέλο για να παράγει πολλαπλά πλάνα για τον χρήστη, όπως επίσης προσπαθεί να μάθει τις ποιοτικές προτιμήσεις του χρήστη από τις επιλογές των πλάνων του. Τέλος, παρουσιάζεται o SELFPLANNER 2.7, ένα πρωτότυπο του οράματός μας για το ηλεκτρονικό ημερολόγιο του μέλλοντος, που υλοποιήθηκε πάνω στον χρονοπρογραμματιστή. Το σύστημα SELFPLANNER μπορεί να χρησιμοποιηθεί και σαν ξεχωριστή εφαρμογή (σαν ηλεκτρονικό ημερολόγιο) αλλά και μέσω ενός Application Programming Interface (API) από άλλα ηλεκτρονικά ημερολόγια ή εφαρμογές, ώστε να προγραμματίζει τις προσωπικές δραστηριότητες μέσω ενός ευφυούς ημερολογίου
Αντιπαραβολική θεώρηση των συμπληρωματικών προτάσεων Ελληνικής και Τουρκικής και η εκμάθηση των συμπληρωματικών προτάσεων της Τουρκικής από ελληνόφωνο κοινό
Authors: Καϊλή Χασάν
Published: September 2021

Αυτή η διατριβή έχει σκοπό να παρουσιάσει ένα συγκεκριμένο αναλυτικό πρότυπο πρόγραμμα για τη διδασκαλία/εκμάθηση των συμπληρωματικών προτάσεων (ΣΠ) της Τουρκικής σε/από σπουδαστές της γλώσσας με Γ1 την Ελληνική. Με γνώμονα αυτόν τον στόχο, η εργασία οργανώνεται σε τρεις άξονες. Αρχικά, με μια θεωρητικά ουδέτερη περιγραφή, επιχειρείται ένας ορισμός των ΣΠ και επισημαίνονται τα δομικά/τυπολογικά τους χαρακτηριστικά διαγλωσσικά. Εξετάζονται και αναλύονται πτυχές όπως η ‘παρεμφατικότητα’ του ρήματος με το οποίο εκφέρεται μια ΣΠ, ο ρόλος και η χρήση των συμπληρωματικών δεικτών, ο τρόπος σύνδεσης της ΣΠ με την κύρια (υπερκείμενη) πρόταση από την οποία εξαρτάται, καθώς και ο ρόλος της σημασίας του κατηγορήματος της κύριας πρότασης στον καθορισμό της μορφής που θα έχει μια ΣΠ. Στη συνέχεια γίνεται μια αναλυτική περιγραφή των ΣΠ της Τουρκικής και της Ελληνικής και ακολουθεί μια αντιπαραβολική θεώρηση των ΣΠ των δύο γλωσσών όπου επισημαίνονται τα σημεία εκείνα όπου οι ΣΠ συγκλίνουν ή αποκλίνουν στις δύο γλώσσες. Πριν από την παρουσίαση του προγράμματος διδασκαλίας γίνεται μια επισκόπηση διαφόρων ελληνόφωνων εγχειριδίων για τη διδασκαλία της Τουρκικής και αναδεικνύονται οι αδυναμίες που παρουσιάζουν στην περιγραφή των ΣΠ, τόσο σε σχέση με το εύρος των δομών που παρουσιάζουν, αλλά κυρίως όσο σε σχέση με τη μεταγλώσσα που χρησιμοποιούν κατά την περιγραφή των ΣΠ. Τέλος, λαμβάνοντας υπόψη τα δεδομένα που προκύπτουν από την αντιπαραβολική μελέτη των ΣΠ των δύο γλωσσών, τις αδυναμίες που παρουσιάζουν τα εγχειρίδια που εξετάζονται, το γενικό πλαίσιο διδασκαλίας της Τουρκικής στην Ελλάδα, τους διάφορους παράγοντες που επηρεάζουν την κατάκτηση μιας ξένης γλώσσας και τις πρόσφατες τάσεις σε σχέση με τη διδασκαλία της γραμματικής κατά τη διδασκαλία της Γ2, παρουσιάζεται το διαβαθμισμένο αναλυτικό πρόγραμμα για τη διδασκαλία των ΣΠ της Τουρκικής σε ελληνόφωνο κοινό, που αποσκοπεί στη βελτίωση της υπάρχουσας διδακτικής πρακτικής και επιδιώκει την καλύτερη κατάκτηση των δομών που εξετάζονται στην εργασία.
Η αλληλεπίδραση μεταξύ πεποιθήσεων, φύλου και κοινωνικοπολιτισμικού πλαισίου στην εκδήλωση και αξιολόγηση της μουσικής συμπεριφοράς κατά το μάθημα της μουσικής
Authors: Κατσώχη Χαρίκλεια
Published: September 2021

Το θέμα της παρούσας ποιοτικής έρευνας είναι η διερεύνηση των πεποιθήσεων των εφήβωνμαθητών δύο διαφορετικών τύπων δημόσιου σχολείου, Γενικών Γυμνασίων και ΜουσικώνΣχολείων για το μάθημα της μουσικής στο Δημοτικό και το Γυμνάσιο και των μουσικώνεμπειριών τους μέσα από τη συμμετοχή σε σχολικά μουσικά σύνολα. Οι δύο τύποι σχολείουεπιλέχθηκαν καθώς παρουσιάζουν διαφορές ως προς τις ευκαιρίες που προσφέρουν στουςμαθητές για μουσική ενασχόληση, συμμετοχή και απόκτηση εμπειριών. Οι ατομικές ημι-δομημένες συνεντεύξεις με τους έφηβους των τεσσάρων σχολικών κοινοτήτων αποτέλεσαν τηβασική πηγή πληροφοριών για τη διαμόρφωση μίας εικόνας σχετικά με τις σχολικές μουσικέςεμπειρίες τους και τις πεποιθήσεις που διαμορφώνουν για τη μουσική στο σχολείο, ενώπαράλληλα πραγματοποιήθηκαν και παρατηρήσεις των προβών των σχολικών μουσικώνσυνόλων για τη συλλογή περισσοτέρων στοιχείων σχετικά με τη σχολική μουσική ζωή τωνμαθητών. Η ανάλυση των στοιχείων αποκάλυψε διαφορές στις πεποιθήσεις των μαθητών τωνδύο τύπων σχολείου μέσης εκπαίδευσης σχετικά με τη σπουδαιότητα και χρησιμότητα τωνμουσικών μαθημάτων και την αξία της συμμετοχής στα προσφερόμενα σχολικά μουσικάσύνολα. Οι περιορισμένες ευκαιρίες που έχουν μαθητές των γενικών Γυμνασίων για εξέλιξητων μουσικών δεξιοτήτων και για πειραματισμό, καθώς και για μουσική συμμετοχή καιέκφραση στη σχολική τους κοινότητα δεν φαίνεται ότι ενισχύουν τα κίνητρα για μουσικήμάθηση και τη διαμόρφωση θετικών απόψεων για τη σπουδαιότητα και χρησιμότητα τουμαθήματος της μουσικής. Από την άλλη οι έφηβοι μαθητές σε ένα Μουσικό σχολείο έχουνσαφέστατα περισσότερες δυνατότητες για μουσική ενασχόληση, συμμετοχή, απόκτησηεμπειριών και ανάπτυξη των μουσικών ταυτοτήτων τους, που οδηγούν στη διαμόρφωσηθετικών απόψεων για τη σημασία και τη χρησιμότητα της μουσικής εκπαίδευσης στη ζωήτους αλλά και στη διαμόρφωση της μουσικής αυτοεικόνας τους. Ωστόσο, από τις περιγραφές των εφήβων μαθητών και των δύο τύπων σχολείου γίνεται αντιληπτό ότι λείπει από ταμαθήματα της μουσικής η προώθηση των δημοκρατικών συμπεριφορών και αξιών, όπωςαυτών της ελευθερίας, της ισότητας και της ελεύθερης έκφρασης, καθώς δεν έχουν ελευθερίεςεπιλογών ως προς το περιεχόμενο ή τον τρόπο διδασκαλίας των μουσικών μαθημάτων αλλάκαι δυνατότητες για ουσιαστικό διάλογο με τους μουσικοεκπαιδευτικούς. Τα αποτελέσματατης παρούσας έρευνας θέτουν προκλήσεις σχετικά με την αναδιαμόρφωση των διδακτικώνπροσεγγίσεων και την υιοθέτηση δημοκρατικών μουσικών εκπαιδευτικών πρακτικών που θαεμπνεύσουν τους μαθητές να εκφραστούν μουσικά και να συμμετέχουν ενεργά στηνεκπαιδευτική διαδικασία.
A translatological evaluation of three greek translations of Tennessee Williams' a streetcar named desire and their reception in Greece
Authors: Λαγάκου Μαρία
Published: September 2021

Ο στόχος της διατριβής είναι πολυσχιδής: Πρώτον, περιλαμβάνει μια παρουσίαση του επιστημονικού πεδίου στο οποίο τα κείμενα πηγή και στόχος, καθώς και ο δραματουργός, οι μεταφραστές και το κοινό έχουν συνυπάρξει και αλληλοεπηρεαστεί. Αφού προσδιοριστούν οι λειτουργία και ο τύπος των κειμένων, η διατριβή θα παράσχει μια μεταφρασεολογική ανάλυση όλων των πιθανά μεταφρασεολογικά προβληματικών πολιτισμικών στοιχείων, τα οποία περιλαμβάνονται στις τρεις πιο πρόσφατα δημοσιευμένες μεταφράσεις του Α Streetcar Named Desire του Tennessee Williams. Το τελικό βήμα θα είναι μια κριτική αξιολόγηση και παρατηρήσεις σχετικά με τις νόρμες και τους νόμους που διέπουν τις μεταφραστικές διαδικασίες αυτών των προβληματικών στοιχείων. Η περιγραφική ανάλυση υποστηρίζεται εκτενώς με εμπειρικές ανακαλύψεις και παρατηρήσεις, καθώς και με δευτερεύουσα έρευνα.